Foto: HIna, Index

BIVŠI premijer Zoran Milanović osnovao je prošli tjedan konzultantsku tvrtku.



Poduzetnički pothvat Zorana Milanovića vidljiv je u sudskom registru, jedini je osnivač tvrtke EuroAlba Advisory čije je sjedište u Miramarskoj 24.

> SDP o Milanovićevoj novoj firmi: On će o svemu obavijestiti i Povjerenstvo za sukob interesa



Na istoj je adresi smješten BCI-Business Center International, poslovna zgrada u vlasništvu Ksenije Juhn Bojađijev i Darka Ostoje, u kojoj se iznajmljuju poslovni uredi.

Tekst se nastavlja ispod oglasa

Konzultant za države koje pristupaju EU



Pisalo se da bi Milanović mogao pružati konzultantske usluge državama iz regije koje su u različitim fazama pristupanja Europskoj uniji.



Spominjao se kao budući konzultant kosovske i albanske vlade, tamošnji mediji objavili su nedavno fotografiju na kojoj je uhvaćen u jednom prištinskom restoranu u društvu kosovskog ministra Agima Çekua i bivšeg hrvatskog ministra obrane, SDP-ovca Ante Kotromanovića.

Tvrtka je osnovana s minimalnim temeljnim kapitalom od 20.000 kuna i registrirana za djelatnost savjetovanja.